ეთერ თურაძე

ეთერ თურაძე — ქართველი ჟურნალისტი, „გაზეთი ბათუმელების“ მთავარი რედაქტორი, საქართველოს ჟურნალისტური ეთიკის ქარტიის წევრი და ყოფილი თავჯდომარე.CompanyInfo - ეთერ თურაძე ძირითადად მუშაობს ადამიანის უფლებების მიმართულებით და ამ განხრით არაერთი ჟურნალისტური გამოძიება აქვს ჩატარებული.Heinrich Boll Stiftung. სამხრეთ კავკასია. ფემინიზმი და გენდერული დემოკრატია. ეთერ თურაძე.

ბიოგრაფია
1996 წელს დაამთავრა ბათუმის სახელმწიფო უნივერსიტეტი ქართული ფილოლოგიის მიმართულებით. სტუდენტობის წლებიდანვე მუშაობდა სხვადასხვა მედიაორგანიზაციაში. თავდაპირველად მუშაობა აჭარის საზოგადოებრივ მაუწყებელში დაიწყო, რომელიც მისი პროპაგანდისტული პოლიტიკის გამო მალევე დატოვა. მომდევნო კარიერული ნაბიჯები გაზეთში „აჭარა PS“ გადადგა, სადაც კრიტიკული სტატიების მომზადება დაიწყო.ეთერ თურაძე: "სურვილი რომ ჩვენ არ ვიყოთ, შეუძლებელია აღსრულდეს" 

2001 წელს ეთერ თურაძემ მეგობარ მზია ამაღლობელთან ერთად დააარსა დამოუკიდებელი მედიაორგანიზაცია „ბათუმელები“. 2003 წელს აჭარის ავტორიტარული რეჟიმის ზეწოლით, ბათუმის საქალაქო სასამართლომ გააუქმა კომპანიის იურიდიული რეგისტრაცია იმ საბაბით, რომ კომპანიის სახელწოდება მოპარული ინტელექტუალური საკუთრება იყო. მას შემდეგ, რაც თურაძემ და ამაღლობელმა უარი მიიღეს კომპანიის ახალი სახელით რეგისტრაციაზე, ჟურნალისტთა საერთაშორისო სახლის მხარდაჭერითთ, 2003 წლის 8 აგვისტოს მათ წარმატებით დაარეგისტრირეს კომპანია ახალი სახელით „გაზეთი ბათუმელები“.  

ეთერ თურაძის რედაქტორობის პირობებში „გაზეთი ბათუმელების“ საქმიანობა შეფასებული იქნა, როგორც პროფესიონალური, არაერთი საერთაშორისო თუ ეროვნული მასშტაბის მედია ჯილდოებით.  2009 წელს „გაზეთი ბათუმელები“  ნორვეგიის „გამოხატვის თავისუფლების ფონდისა“ (Institusjonen Fritt Ord) და გერმანული ფონდი „ცაიტის“ (Zeit-Stiftung) მიერ დაწესებული პრესის ევროპული ჯილდოს მფლობელი გახდა. 2015 წელს იგივე ჯილდო მიიღო „გაზეთი ბათუმელების“ ონლაინ გამოცემა „ნეტგაზეთმა“. პრესის ევროპული ჯილდო გადაეცემათ იმ გამოცემებს, რომლებიც „ცენზურასა და რეპრესიებს არ უშინდებიან.“ნეტგაზეთი 2015 წლის პრესის ევროპული ჯილდოს მფლობელი გახდა

სქოლიო

კატეგორია:ქართველი ქალი ჟურნალისტები